डुअल-सिम, डुअल वीओएलटीई Nokia X7 आउट ऑफ बॉक्स एंड्रॉयड 8.1 ओरियो पर चलेगा। इस पर कस्टम स्किन का इस्तेमाल किया गया है। स्मार्टफोन में 6.18 इंच का फुल-एचडी+ डिस्प्ले है। आस्पेक्ट रेशियो 18.7:9 है। फोन 86.5 प्रतिशत स्क्रीन टू बॉडी रेशियो के साथ आता है। इसमें 2.5डी कर्व्ड ग्लास का इस्तेमाल हुआ है। स्मार्टफोन में ऑक्टा-कोर क्वालकॉम स्नैपड्रैगन 710 प्रोसेसर है। रैम और स्टोरेज पर आधारित इस फोन के तीन वेरिएंट हैं- 4 जीबी रैम/ 64 जीबी स्टोरेज, 6 जीबी रैम/ 64 जीबी स्टोरेज और 6 जीबी रैम/ 128 जीबी स्टोरेज। तीनों ही वेरिएंट 400 जीबी तक के माइक्रोएसडी कार्ड को सपोर्ट करेंगे। फोन की बॉडी 6000 सीरीज़ एल्यूमीनियम से बनी है।